স্থানীয় সূত্রে জানা যায়, গত ৩/৪ চার মাস আগে অগ্রগতি নামে একটি এনজিও অফিস করার নাম করে উকিলপাড়া পানির কল এলাকার আমেনা ভিলায় একটি ফ্লাট ভাড়া নিয়ে সাইনবোর্ড ঝুলিয়ে দেয় ওই এনজিওর ভুয়া আঞ্চলিক কর্মকর্তা মো. মাসুদ আলম। কয়েকদিন পর ছোট ক’টি পোস্টার ভোলা জেলার বিভিন্ন স্থানে দেয়ালে সাটিয়ে দেয় এবং হ্যান্ডবিল আকারে বিলি করে। পোস্টারে লেখা রয়েছে ‘জরুরি নিয়োগ বিজ্ঞপ্তি’ গণপ্রজাতন্ত্রী বাংলাদেশ সরকার কর্তৃক অনুমোদিত গভ. রেজি নং-ঢ-০৭৪৬-৭৪৭, মাইক্রোক্রেডিট রেগুলেটরি অথরিটির সনদপ্রাপ্ত।